b'\n_START_ARTICLE_\nBMW 2-serie Active Tourer\n_START_SECTION_\nGenerelt\n_START_PARAGRAPH_\nModellen deler platform med Mini, og er dermed den f\xc3\xb8rste BMW-model med tv\xc3\xa6rliggende motor og forhjulstr\xc3\xa6k. Den blev pr\xc3\xa6senteret p\xc3\xa5 Geneve Motor Show i marts 2014, og kom ud til forhandlerne den 27. september samme \xc3\xa5r._NEWLINE_Ved introduktionen kunne modellen leveres med to benzin- og \xc3\xa9n dieselmotor. Den af BMW nyudviklede, trecylindrede motor kommer til indsats i 218i hvor den yder 100 kW (136 hk), mens 225i med en 2,0-liters firecylindret motor yder 170 kW (231 hk). Dieselmotoren i 218d yder 110 kW (150 hk). Yderligere motorvarianter fulgte i november 2014; hertil h\xc3\xb8rer 220i med 141 kW (192 hk), en firehjulstrukket xDrive-version af 225i, 216d med 85 kW (115 hk) samt 220d med 140 kW (190 hk), som ogs\xc3\xa5 f\xc3\xa5s med xDrive._NEWLINE_I juni 2015 vil programmet blive udvidet med den syvpersoners 2-serie Gran Tourer med forl\xc3\xa6nget akselafstand.'